Gedagte vir die dag: Wag op die Here | Maroela Media
Klaagliedere. Daar sak ’n swaarmoedigheid op jou neer as jy dié boek begin lees, want dis ’n rapport van ellende. Dit gaan sleg met die oorblyfsel van God se volk. Selfs die vrome profeet Jeremia het gemeen alles is verlore, gedink dis klaarpraat met hom én met sy hoop op die Here. Dis die ergste wat met ’n gelowige kan gebeur: om sy hoop op God te verloor.
Maar, nee, hy gaan hom nie laat onderkry nie. Die Here is tog sy lewe; daarom gaan hy net bly hoop op die Here. Ten spyte van die haglikste omstandighede sal hy hardnekkig sy vertroue in die Here bly stel.
Jeremia het ontdek dat die Here goed is vir mense wat net bly hoop en getrou na die wil van die Here vra. Wag maar net geduldig op die hulp van die Here. Soms moet ’n mens baie lank wag. Dis die wag werd, soos Jeremia en sy medegelowiges ontdek het. Soos jy ook sal ontdek.
Connie Anderson · 1 jaar gelede
Dit voel of my lewe ook verby is.
Nee Connie dis nie verby nie. Tel jou geloof en hoop weer op- al is die seisoen van nag hoe lank en donker. Die ligdag sal weer breek. Sterkte
Dit laat my aan die woorde van Koos van der Merwe (Prophet) se liedjie dink: “More gaan die son weer skyn. Dis die lewe se mooiste refrein. Glo dit as jou hoop wil kwyn. More gaan die son weer skyn”
Connie dit is die resultaat van jou lewe aan die denkbeeldige oorlaat. Neem self verantwoordelikgeid vir jou doen en late.
Connie wens ek kon met jou praat. Ek het ook al baie so gevoel. Doen die volgende: Gaan op jou knieë en sê Here ek kan nie meer neem U oor. Gee dit vir Hom en vertrou. Ek ken nie jou omstandighede maar almal het seer. Sterkte ?
Verloste · 1 jaar gelede
1 Pet 5.7. Werp al julle sorge op Hom want Hy sorg vir julle.
Dit help om op sulke verse te mediteer en dit daagliks nee uurliks in geloof toe te pas.